钦定古今图书集成/明伦汇编/氏族典/第058卷 > 徐霆
## 钦定古今图书集成/明伦汇编/氏族典/第058卷 > 徐霆

按《万姓统谱》：“霆字长孺，永嘉人。少为母舅陈埴所鞠，
励以讲学，由是得闻性理之要。长游四方，所见益广，
连中漕举。绍定中，李全乱淮、楚，霆从赵善相于制幕，
军谋檄笔，实参其事。全毙，以功补官。端平初，轺车初
通，霆以选介信使奉币。岁馀，复命授江东路兵马钤
辖，移江西，再移广，历守钦、复州、汉阳军。以武功大夫”
致仕，卒。